《喜吴弘人闻夏南还》
清代·王摅

相逢只道此生休，解网归来话昔游。幸免无家投朔漠，那堪有弟作累囚。

云山渐慰思乡梦，风雪仍含出塞愁。不觉喜深悲转集，潺湲双泪为君流。

作者简介：（1634—1697）清江苏太仓人，字虹友。王时敏子。与兄王揆、王撰、王抃结课赋诗。又与黄与坚等称娄东十子。所作风格与吴梅村为近。有《芦中集》。